CELEX: C2005/115/45
Language: et
Date: 2005-05-14 00:00:00
Title: Kohtuasi T-72/05: Deutsche Telekom AG 17. veebruari 2005. aasta hagi Siseturu Ühtlustamise Ameti (kaubamärgid ja tööstusdisainilahendused) vastu

14.5.2005   
            
            
               ET
            
            
               Euroopa Liidu Teataja
            
            
               C 115/23
            
         Deutsche Telekom AG 17. veebruari 2005. aasta hagi Siseturu Ühtlustamise Ameti (kaubamärgid ja tööstusdisainilahendused) vastu
   (Kohtuasi T-72/05)
   (2005/C 115/45)
   Kohtumenetluse keel: saksa
   Deutsche Telekom AG, asukoht Bonn (Saksamaa), esitas 17. veebruaril 2005 Euroopa Ühenduste Esimese Astme Kohtule hagi Siseturu Ühtlustamise Ameti (kaubamärgid ja tööstusdisainilahendused) vastu. Hageja esindajad on advokaadid J.C. Gaedertz ja D. R. Marschollek.
   Hageja palub esimese astme kohtul:
   
               —
            
            
               tühistada Siseturu Ühtlustamise Ameti teise apellatsioonikoja 15. detsembri 2004. aasta otsus;
            
         
               —
            
            
               jätta kohtukulud Siseturu Ühtlustamise Ameti (kaubamärgid ja tööstusdisainilahendused) kanda.
            
         Õiguslikud alused ja peamised argumendid
   
               Asjaomane ühenduse kaubamärk:
            
            
               Sõnamärk “Telekom Global Net” kaupadele ja teenustele klassides 9, 16, 35, 36, 38, 39, 41 ja 42 (elektroonilised seadmed, trükitooted, reklaam, finants- ja kinnisvaratehingud, telekommunikatsioon, transport ja ladustamine, haridus, andmetöötlusprogrammide koostamine…) taotlus nr 2168169.
            
         
               Kontrollija otsus:
            
            
               Klasside 9, 38 ja 42 osas peaaegu kõigi kaupade ja teenuste registreerimise taotlus tagasi lükata.
            
         
               Apellatsioonikoja otsus:
            
            
               Kaebuse rahuldamata jätmine.
            
         
               Õiguslikud alused:
            
            
               
                           —
                        
                        
                           Taotletaval ühenduse kaubamärgil ei ole seoses kaupade ja teenustega klassides 9, 38, 42 tähistavat omadust nõukogu määruse (EÜ) nr 40/94 artikli 7 lõike 1 punkti c mõttes.
                        
                     
                           —
                        
                        
                           Taotletaval ühenduse kaubamärgil on piisav eristusvõime nõukogu määruse (EÜ) nr 40/94 artikli 7 lõike 1 punkti b mõttes.